pythainlp/thai_wikipedia_clean_20230101 huggingface dataset:
หลุมดำแห่งกัลกัตตา (, ; "อนฺธกูป หตฺยา") เป็นอดีตคุกมืด (dungeon) ในฟอร์ตวิลเลียมของเมืองกัลกัตตา มีพื้นที่ 4.30 × 5.50 ⁠เมตร ที่ซึ่งกองทัพของซีราช อุดดาวลอฮ์ นาวับแห่งเบงกัล ใช้คุมขังนักโทษสงครามของกองทัพอังกฤษในคืนวันที่ 20 มิถุนายน 1756 จอห์น เซฟานียาห์ ฮอลเวิล หนึ่งในผู้ถูกคุมขังชาวอังกฤษและเจ้าหน้าที่ของบริษัทอินเดียตะวันออกระบุว่าภายหลังฟอร์ตวิลเลียมล่มสลาย ทหารชาวอังกฤษ, ทหารอินเดียที่รับราชการให้กับอังกฤษ และพลเมืองอินเดียถูกจับกุมข้ามคืนในสภาวะที่อัดกันจนทำให้หลายคนตายจากการขาดอากาศและจากความร้อน มีคนเสียชีวิตทั้งหมด 123 รายจากผู้ถูกกักขัง 146 คน นักประวัติศาสตร์ยุคใหม่เชื่อว่านักโทษจำนวน 64 คนถูกส่งเข้าไปในอนธกูป และ 43 รายเสียชีวิตในนั้น
เอเบร์ บาเนกา
เอเบร์ มักซิมิเลียโน ดาบิด บาเนกา (; เกิด 29 มิถุนายน ค.ศ. 1988) เป็นนักฟุตบอลชาวอาร์เจนตินา ปัจจุบันเล่นในตำแหน่งกองกลางให้กับอัลชาบับและทีมชาติอาร์เจนตินา
จากนั้นในวันที่ 27 มิถุนายน 2017 บาเนกาย้ายกลับไปยังเซบิยา และเขาถูกไล่ออกทันทีหลังจากลงเล่นในนัดแรก
อัลชาบับ.
(ประตูของอาร์เจนตินาจะอยู่ทางด้านซ้ายในตารางนี้, คะแนน หมายถึง คะแนนหลังจากที่บาเนกาทำประตูได้)
อาร์เจนตินารุ่นอายุไม่เกิน 20 ปี
อาร์เจนตินาชุดโอลิมปิก
ทรอเฟเดช็องปียง 2021
ทรอเฟเดช็องปียง 2021 เป็นการแข่งขันฟุตบอลทรอเฟเดช็องปียง ครั้งที่ 26 ซึ่งเป็นการแข่งขันฟุตบอลประจำระหว่างทีมชนะเลิศ ลีกเอิง ฤดูกาล 2020–21 ล็อสก์ลีล พบกับ ทีมชนะเลิศกุปเดอฟร็องส์ ฤดูกาล 2020–21  ปารีแซ็ง-แฌร์แม็ง โดยมีกำหนดการแข่งขันในวันที่ 1 สิงหาคม ค.ศ. 2021 ณ สนามกีฬาบลูมฟิลด์ ในเทลอาวีฟ ประเทศอิสราเอล
ในวันที่ 11 มีนาคม ค.ศ. 2021สหพันธ์ฟุตบอลฝรั่งเศส ได้ประกาศว่าการแข่งขันจะเกิดขึ้นที่สนาม สนามกีฬาบลูมฟิลด์ ในเทลอาวีฟ ประเทศอิสราเอล โดยมีกำหนดในวันที่ 1 สิงหาคม ค.ศ. 2021
เอ็ดดี แวน แฮเลน
เอ็ดเวิร์ด โลเดอแวก ฟัน ฮาเลน  หรือ เอ็ดดี แวน แฮเลน  เป็นนักดนตรี นักแต่งเพลงและนักประดิษฐ์ชาวดัตช์-อเมริกัน เขาเป็นนักแต่งเพลงและมือกีตาร์แห่งวงแวนแฮเลน ซึ่งเขาร่วมก่อตั้งวงในปี 1972 กับพี่ชายที่เป็นมือกลอง อเล็กซ์ แวน แฮเลน มือเบส มาร์ก สโตน และนักร้องนำ เดวิด ลี ร็อท เขาเป็นที่รู้จักกันดีในการเล่นแทปกีตาร์โซโล ด้วยการเล่นคอร์ดอาร์เปโจที่รวดเร็วโดยเล่นทั้งสองมือบนเฟรตบอร์ด
ฤาษีวสิษฐ์
สโมสรฟุตบอลอินเตอร์ไมแอมี
กลุบอินเตอร์นาซิโอนัลเดฟุตโบลไมแอมี  รู้จักกันในชื่อภาษาอังกฤษว่า สโมสรฟุตบอลอินเตอร์ไมแอมี  เป็นสโมสรฟุตบอลตั้งอยู่ที่เขตเมืองไมแอมี สหรัฐ ปัจจุบันแข่งในเมเจอร์ลีกซอกเกอร์ ในฤดูกาล 2020 มีสนามเหย้าคือสนามกีฬาอินเตอร์ไมแอมี ซึ่งตั้งอยู่บนสนามเก่าอย่างสนามกีฬาล็อกฮาร์ต นัดแรกของอินเตอร์ไมแอมีในเมเจอร์ลีกซอกเกอร์ เกิดขึ้นเมื่อ 1 มีนาคม ค.ศ. 2020 โดยแพ้ลอสแอนเจลิสด้วยผลประตู 1–0
ในเดือนพฤศจิกายน ค.ศ. 2012 ดอน การ์เบอร์ กรรมาธิการของเมเจอร์ลีกซอกเกอร์ ยืนยันว่าสนใจที่จะขยายแฟรนไชส์ต่อในไมแอมี หลังจากที่ไมแอมีฟิวชัน ยุบทีมหลังฤดูกาล 2001 และข้อเสนอการซื้อแฟรนไชส์ของMarcelo Claure ผู้ประกอบการโทรคมนาคมในไมอามี และสโมสรฟุตบอลบาร์เซโลนาล้มเหลวเมื่อ ค.ศ. 2009
เมื่อ เดวิด เบคแคม ผู้ซึ่งได้รับเงื่อนไขในการซื้อแฟรนไชส์ในราคา 25 ล้านดอลลาร์สหรัฐ เข้าร่วมในลีกเมื่อ ค.ศ. 2007 หลังจากการสิ้นสุดอาชีพการเล่นของเขาในเดือนเมษายน ค.ศ. 2013 ทางลีกได้หารือเบื้องต้นกับที่ปรึกษาของเบคแคมเกี่ยวกับเป้าหมายการขยายแฟรนไชส์ในหลายแห่ง ซึ่งรวมถึงไมแอมี ในปีเดียวกัน นักลงทุนรายอื่น ๆ รวมถึง อาเลสซันโดร บูตีนี นักการเงินชาวอิตาลี และสตีเฟน เอ็ม. รอสส์ เจ้าของทีมไมแอมีดอลฟินส์ แสดงความสนใจที่จะเป็นเจ้าของแฟรนไชส์ในไมแอมีเช่นกัน
ในเดือนธันวาคม ค.ศ. 2013 การ์เบอร์ระบุว่า เบคแคม และไซมอน ฟุลเลอร์ เป็นคนที่มีศักยภาพในการเป็นเจ้าของแฟรนไชส์ในไมแอมี ในเดือนต่อมา เมื่อ 17 ธันวาคม คณะกรรมาธิการไมอามี-เดดเคาน์ตี ลงมติเป็นเอกฉันท์ให้นายกเทศมนตรี คาร์ลอส เอ. ฆิเมเนซ เจรจากับกลุ่มเบคแคมในการสร้างสนามกีฬาแห่งใหม่ในตัวเมืองไมแอมี
เมเจอร์ลีกซอกเกอร์ได้ประกาศว่าเบคแคมได้รับสิทธิเมื่อ 5 กุมภาพันธ์ ค.ศ. 2014 และกลุ่มไมแอมีเบคแคมยูไนเต็ด ซึ่งนำโดย เบคแคม, ฟุลเลอร์ และClaure จะเป็นเจ้าของแฟรนไชส์การขยายทีมในไมอามี หากสามารถตกลงจัดหาเงินทุนสำหรับการสร้างสนามกีฬาได้
ในการนำเสนอต่อนักลงทุน กลุ่มเจ้าของใช้ชื่อขณะทำงานให้กับสโมสรว่า "ไมแอมีไวซ์" และ "ไมแอมีเคอร์เรนต์ หลังจากข้อเสนอการสร้างสนามกีฬาครั้งแรกล้มเหลว ในเดือนสิงหาคม ค.ศ. 2014 การ์เบอร์ย้ำว่าแฟรนไชส์ของทีมจะไม่ได้รับการอนุมัติจนกว่าจะมีการรับประกันเรื่องแผนการสร้างสนาม ต่อมา เบคแคมซื้อหุ้นของฟุลเลอร์ในเดือนพฤษภาคม ค.ศ. 2019
เมื่อ 29 มกราคม ค.ศ. 2018 สี่ปีหลังประกาศความเป็นเจ้าของ กลุ่มไมแอมีเบคแคมยูไนเต็ดได้รับแฟรนไชส์เมเจอร์ลีกซอกเกอร์ เป็นทีมที่ยี่สิบห้า และมีกำหนดเปิดตัวในฤดูกาล 2020 การประกาศดังกล่าวเป็นส่วนหนึ่งของการขยายทีมในเมเจอร์ลีกให้ใหญ่ขึ้น ซึ่งจะเพิ่มจำนวนทีมเป็น 26 ทีมภายในปี 2020 และ 30 ทีมหลังจากนั้น นับตั้งแต่เบคแคมประกาศความตั้งใจที่จะตั้งทีมในไมแอมีเมื่อ ค.ศ. 2014 สโมสรใหม่ทั้งหมดอย่าง ออร์แลนโดซิตี, สโมสรฟุตบอลนิวยอร์กซิตี, แอตแลนตายูไนเต็ด, มินนิโซตายูไนเต็ด, ลอสแอนเจลิส, และเอฟซี ซินซินแนติ ได้เล่นในเมเจอร์ลีกซอกเกอร์แล้ว พอล แม็กดอนัฟ ได้รับการแต่งตังให้เป็นผู้อำนวยการกีฬาซึ่งมีผลเมื่อ 4 สิงหาคม
ชื่อสโมสร "กลุบอินเตอร์นาซิโอนัลเดฟุตโบลไมแอมี" หรือ "อินเตอร์ไมแอมี" ประกาศขึ้นเมื่อ 5 กันยายน ค.ศ. 2018 ต่อมาในเดือนเมษายน ค.ศ. 2019 อินเตอร์มิลาน สโมสรจากอิตาลี ได้อ้างสิทธิ์ในเครื่องหมายการค้าสำหรับคำนำหน้าว่า "อินเตอร์"
เมื่อ 30 ธันวาคม ค.ศ. 2019 ดิเอโก อาลอนโซ อดีตนักฟุตบอลทีมชาติอุรุกวัย และผู้จัดการทีมมอนเตร์เรย์ ได้รับการแต่งตั้งให้เป็นหัวหน้าผู้ฝึกสอน
นัดแรกของอินเตอร์ไมแอมีในเมเจอร์ลีกซอกเกอร์ เกิดขึ้นเมื่อ 1 มีนาคม ค.ศ. 2020 โดยแพ้ลอสแอนเจลิสด้วยผลประตู 1–0 Rodolfo Pizarro เป็นผู้ทำประตูครั้งแรกในประวัติศาสตร์ของสโมสรในเกมต่อมาเมื่อ 7 มีนาคม โดยแพ้ดี.ซี. ยูไนเต็ดด้วยผลประตู 2–1 เดิมที เกมเหย้านัดแรกของสโมสรควรจะเป็นวันที่ 14 มีนาคม ค.ศ. 2020 พบกับแอลเอ แกลักซี สโมสรเก่าของเบคแคม แต่เกมดังกล่าวต้องเลื่อนออกไปจากการระบาดทั่วของไวรัสโคโรนาในสหรัฐ เมื่อ 23 สิงหาคม ค.ศ. 2020 อินเตอร์ไมแอมีได้รับชนะครั้งแรกนับตั้งแต่ก่อตั้งทีม โดยเอาชนะออร์แลนโดซิตีด้วยผลประตู 3–2
คาสเซิลวาเนีย (วิดีโอเกมปี 1986)
คุนิโอะดอดจ์บอล (ฟามิคอม)
Neutrophyl
ชิรก์ (อิสลาม)
ในศาสนาอิสลาม ชิรก์  เป็นบาปจากการสักการะรูปปั้นหรือพหุเทวนิยม ("เช่น" สักการะใครหรืออะไรก็ตามเป็นพระเจ้านอกจากอัลลอฮ์) ตามหลัก "เตาฮีด" (เอกเทวนิยม) "มุชริกูน" ( พหุพจน์ของ "มุชริก" ) คือผู้ที่ทำ "ชิรก์" ซึ่งหมายถึง "มีความสัมพันธ์" และอิงถึงการยอมรับพระเจ้าและความศักดิ์สิทธิ์คู่กับอัลลอฮ์ (ในฐานะ "ผู้มีหุ้นส่วน" กับพระเจ้า)
ในกฎหมายชะรีอะฮ์ ชิรก์เป็น เพราะเป็นบาปขั้นร้ายแรง: อัลลอฮ์ทรงอภัยบาปทุกชนิด ยกเว้น "ชิรก์" โดยผู้ที่ได้รับการยกเว้นคือ ผู้ศรัทธาที่สำนึกผิดจากชิรก์ก่อนตาย
คำว่า "ชิรก์" มาจากรากสามอักษรว่า ช-ร-ก  มีความหมายทั่วไปว่า "เพื่อแบ่งปัน"
ในอัลกุรอาน มักหมายถึง "แบ่งปันในฐานะหุ้นส่วน" ดังนั้น พหุเทวนิยม จึงหมายถึง "อ้างเป็นหุ้นส่วนกับอัลลอฮ์" ในอัลกุรอาน "ชิรก์" กับคำว่า "มุชริกูน" —ผู้ทำชิรก์และเป็นปฏิปักษ์ต่อศาสนาอิสลาม—มักกล่าวเป็นศัตรูของศาสนาอิสลาม (ในซูเราะฮ์อัตเตาบะฮ์ อายะฮ์ 9:1–15)
นักวิจารณ์ศาสนาอิสลามกล่าวถึงอัลกุรอานว่าได้เน้นไปถึงการสักการะรูปปั้นของชาวอาหรับก่อนการมาของอิสลาม โดยเฉพาเทพีหลักทั้งสาม มะนาต, อัลลาต และอัลอุซซา คู่กับอัลลอฮ์ (ในอัลกุรอานซูเราะฮ์ที่ 53) และคำว่า "มุชริกูน" (เอกพจน์: "มุชริก") มักแปลเป็นภาษาไทยว่า "พวกบูชาเจว็ด; มุชริก; ผู้ปฏิเสธศรัทธา"
อัลกุรอานกล่าวถึงสังคมในสมัยนบีนูฮ์ว่า พวกบูชารูปปั้นปฏิเสธและล้อเลียนนูฮ์ว่า "และพวกเขาได้กล่าวว่า "พวกท่านอย่าได้ทอดทิ้งพระเจ้าทั้งหลายของพวกท่านเป็นอันขาด พวกท่านอย่าได้ทอดทิ้งวัดด์ และซุวาอ์ และยะฆูษ และยะอูก และนัซร์ เป็นอันขาด" (กุรอานซูเราะฮ์นูฮ์ 71:23)
อีกรูปหนึ่งของ "ชิรก์" คือการสักการะทรัพยสืนหรือวัสดุอื่น ๆ เช่นในอัลกุรอาน ซูเราะฮ์อัลอะอ์รอฟ ในเรื่องราวของลูกหลานอิสราเอลที่บูชาลูกวัวที่ทำด้วยทอง และมูซา สั่งให้พวกเขาขออภัยโทษ
การตีความทางเทววิทยา.
มุสลิมยุคกลางและนักปรัชญาชาวยิวเชื่อว่าหลักตรีเอกภาพเป็น "ชิรก์" ในภาษาอาหรับ (หรือ "ชีตุฟ" ในภาษาฮีบรู) หมายถึง "การเชื่อมโยง" ในการการจำกัดความเป็นอนันต์ของพระเจ้าโดยการเชื่อมโยงพระผู้เป็นเจ้ากับการดำรงอยู่ทางกายภาพ
ในบริบททางเทววิทยา ผู้ที่ทำ "ชิรก์" คือผู้ที่ตั้งสิ่งที่ถูกสร้างกับอัลลอฮ์ โดยจะเป็นบาปนี้ในตอนที่คนหนึ่งจินตนาการว่ามีหุ้นส่วนที่เหมาะกับการสักการะคู่กับ "อัลลอฮ์" ตามที่อัลกุรอานกล่าวว่า: "แท้จริงอัลลอฮฺ จะไม่ทรงอภัยโทษให้แก่การที่สิ่งหนึ่งจะถูกให้มีภาคี ขึ้นแก่พระองค์และพระองค์ทรงอภัยให้แก่สิ่งอื่นจากนั้นสำหรับผู้ที่พระองค์ทรงประสงค์ และผู้ใดให้มีภาคีขึ้นแก่อัลลอฮฺแล้วแน่นอนเขาก็ได้อุปโลกน์บาปกรรมอันใหญ่หลวงขึ้น" (กุรอาน ซูเราะฮ์อันนิซาอ์ 4:48)
ผู้ติดตามลัทธิศูฟีบางส่วน มีแนวโน้มที่จะเชื่อในสิ่งอื่นคู่กับพระเจ้าว่าเป็นหนึ่งในพหุเทวนิยม ("ชิรก์") นั่นไม่รวมถึงพระเทียมเท็จ แต่รวมความเชื่อในการมีตัวตนของสิ่งอื่น ซึ่งเป็นที่ยอมรับโดยเอกเทวนิยม เช่น มารเป็นต้นกำเนิดของความชั่ว หรือเจตจำนงเสรีเป็นต้นกำเนิดของหน้าที่ของสิ่งถูกสร้างของพระเจ้า เท่ากับการเชื่อว่ามีอำนาจอื่นนอกจากพระเจ้า
สถานะของชาวคำภีร์ ("อะฮ์ลุลกิตาบ") โดยเฉพาะชาวยิวและคริสต์ แนวคิดของการไม่เชื่อในมุมมองของศาสนาอิสลามยังไม่เป็นที่กระจ่าง ชาลส์ อดัมส์ (Charles Adams) เขียนว่า กุรอานตำหนิชาวคำภีร์ด้วยคำว่า "กุฟร์" เพราะปฏิเสธโองการของมุฮัมมัด เมื่อพวกเขาควรเป็นกลุ่มแรกที่ยอมรับมันในฐานะผู้สืบทอดวจนะในยุคก่อน และเลือกเฉพาะชาวคริสต์ที่ปฏิเสธหลักฐานความเป็นเอกภาพของพระเจ้า โองการจากซูเราะฮ์อัลมาอิดะฮ์ 5:73 ("แท้จริงบรรดาผู้ที่กล่าวว่าอัลลอฮฺเป็นผู้ที่สามของสามองค์ นั้นได้ตกเป็นผู้ปฏิเสธศรัทธาแล้ว...") คู่กับอายะฮ์อื่น เป็นที่เข้าใจว่าศาสนาอิสลามได้ปฏิเสธความเชื่อเรื่องตรีเอกภาพของศาสนาคริสต์ อีกอะยะฮ์หนึ่งปฏิเสธการเป็นพระเจ้าของอีซา บุตรของมัรยัม (พระเยซู บุตรของพระแม่มารีย์) อย่างเด็ดขาดและกล่าวถึงผู้คนที่ให้พระเยซูเท่ากับพระเจ้าเป็นผู้ปฏิเสธ ซึ่งจะถูกลงโทษในนรกตลอดกาล อัลกุรอานไม่ได้กล่าวถึงพระเยซูในฐานะบุตรของพระเจ้าหรือเป็นพระเจ้า แต่ได้กล่าวเป็นศาสดาและศาสนทูตของพระเจ้าที่ส่งมายังลูกหลานอิสราเอล นักคิดมุสลิมบางคน เช่น มุฮัมมัด อัฏฏอลิบี มีมุมมองแบบรุนแรงในโองการที่เกี่ยวกับความเชื่อในหลักตรีเอกภาพและการเป็นพระเจ้าของพระเยซู (อัลมาอิดะฮ์ 5:19, 5:75-76, 5:119) ว่าเป็นหลักการที่ไม่ใช่คริสเตียนซึ่งถูกปฏิเสธโดยคริสตจักร
Cyril Glasse วิจารณ์การใช้คำว่า "กาฟิรูน" [พหุพจน์ของ "กาฟิร"] เพื่อกล่าวถึงชาวคริสต์ว่าเป็น "การใช้งานอย่างหละหลวม" รายงานจากสารานุกรอิสลาม ในหลักนิติศาสตร์อิสลาม "อะฮ์ลุลกิตาบ" นั้น "มักใจกว้างกว่าพวก "กุฟฟาร" [พหุพจน์ของ "กาฟิร"] อื่น ๆ..." และ "ในทางทฤษฎี" มุสลิมจะถูกลงโทษ ถ้าเขาพูดกับชาวยิวหรือคริสต์ว่า: "เจ้าผู้ปฏิเสธศรัทธา"
ในทางประวัติศาสตร์ ชาวคำภีร์ที่อยู่ภายใต้การปกครองของอิสลาม จะได้สถานะใหม่ว่า "ซิมมี" ในขณะที่ผู้มาเยียมชมดินแดนมุสลิมจะได้สถานะเป็น "มุสตะอ์มิน"
หลังจากศตวรรษที่ 18 ด้วยความรุ่งเรืองของวะฮาบีย์ ชืรก์ ถูกขยายกรอบให้กว้างกว่าเดิม เช่นการมีส่วนร่วมทางการเมืองที่ดูแผลกในศาสนาอิสลาม หรือยึดมั่นประเพณีทางศาสนา เชื่อว่าไม่ได้อยู่ในหลักการอิสลาม
การระบาดทั่วของโควิด-19 ในประเทศเกาหลีใต้
การระบาดทั่วของไวรัสโคโรนาในประเทศเกาหลีใต้ ดำเนินอยู่ในประเทศเกาหลีใต้ ตั้งแต่วันที่ 20 มกราคม พ.ศ. 2563 ซึ่งเป็นวันที่พบผู้ติดเชื้อรายแรกในประเทศ โดยจำนวนผู้ติดเชื้อในประเทศเกาหลีใต้ในวันที่ 19 กุมภาพันธ์ เพิ่มขึ้น 20 ราย และวันที่ 20 กุมภาพันธ์ เพิ่มขึ้น 58 จนในวันที่ 21 กุมภาพันธ์ พ.ศ. 2563 มีผู้ติดเชื้อรวม 346 ราย ซึ่งบันทึกโดยสำนักงานควบคุมและป้องกันโรคแห่งเกาหลี (KCDC) และสถานการณ์เลวร้ายขึ้นจากกิจกรรม "แพเชิน 31" ซึ่งเป็นกิจกรรมทางศาสนาคริสต์ที่คริสตจักรพระเยซูชินซ็อนจิในแทกู
ท่ามกลางความตระหนกว่าจะมีผู้ติดเชื้อเพิ่มมากกว่านี้ทำให้กิจกรรมที่มีผู้ชุมนุมเป็นจำนวนมากหลายกิจกรรมต้องถูกยกเลิกไป และเริ่มมีมาตการปิดกั้นในเมืองต่างๆ ของประเทศ และทหาร 300 นายในแทกูก็ถูกแยกตัวออกมาและกักตัว ทั้งนี้ยังปฏเสธการเข้าประเทศของชาวต่างประเทศที่มาจากมณฑลหูเป่ย ประเทศจีนอีกด้วย
ในวันที่ 9 เมษายน พ.ศ. 2563 ในประเทศเกาหลีใต้มีผู้ติดเชื้อถึง 10,423 รายและเสียชีวิต 204 ราย และอีก 494,711 รายอยู่ระหว่างการตรวจรักษา ซึ่งอัตราการเสียชีวิตของผู้ติดเชื้อในประเทศเกาหลีใต้เฉลี่ยที่ 1.95 เปอร์เซ็นต์ เกาหลีใต้จัดเป็นประเทศที่มีการแพร่ระบาดร้ายแรงที่สุดประเทศหนึ่งและควบคุมการระบาดได้ดีที่สุดประเทศหนึ่งร่วมกับประเทศไต้หวันและประเทศเวียดนาม
โกปปาอีตาเลีย ฤดูกาล 2020–21
การแข่งขันฟุตบอล โกปปาอีตาเลีย ฤดูกาล 2020–21 เป็นฤดูกาลที่ 74 ของฟุตบอลถ้วยแห่งชาติในฟุตบอลอิตาลี.
นาโปลี คือแชมป์เก่า.
ขั้นแรก.
เวลาทั้งหมดเป็นCEST .
ทั้งหมด 36 ทีมที่มาจาก เซเรียเซ และ เซเรียเด เข้าร่วมในรอบนี้, 18 ทีมจะได้ผ่านเข้าสู่รอบสอง.
ทั้งหมด 32 ทีม (20 ผู้ชนะจากรอบสองและ 12 เซเรียอา สโมสรที่เป็นทีมวางอันดับที่ 9–20) จะเข้าร่วมการแข่งขันในรอบสาม, ซึ่ง 16 ทีมจะผ่านเข้าสู่รอบสี่.
16 ผู้ชนะจากรอบสามจะเข้าร่วมในรอบสี่, ซึ่ง 8 ทีมจะผ่านเข้าสู่รอบ 16 ทีมสุดท้าย.
แมตช์รอบก่อนรองชนะเลิศจะลงเล่ระหว่างสโมสรที่ผ่านเข้ามาจากรอบ 16 ทีมสุดท้าย, และจัดขึ้นตั้งแต่วันที่ 26 ถึง 28 มกราคม. การจับสลาก (จัดขึ้นเมื่อวันที่ 27 พฤศจิกายน) กำหนดทีมเหย้าและเยือนในแต่ละแมตช์ที่เกี่ยวข้องกับทีมจากเซเรียอาทั้งสองฝ่าย.
รอบรองชนะเลิศ (รอบที่มีสองเลก) จะลงเล่นระหว่างสโมสรที่ผ่านมาจากรอบก่อนรองชนะเลิศ, และจัดขึ้นตั้งแต่วันที่ 2 ถึง 10 กุมภาพันธ์ ค.ศ. 2021.
ไข่มุก รุ่งรัตน์
สัญชาติฮังการี
มาซีดอน
ประวัติศาสตร์โรมันอียิปต์
สเกลาร์
เรจีบราซิลจีเตเลวิเซา
เรจีบราซิลจีเตเลวิเซา  เป็นสถานีโทรทัศน์ในบราซิล สำนักงานใหญ่อยู่ในเมืองกังปูกรังจี ,รัฐมาตูโกรสซูดูซูล ออกอากาศครั้งแรกในเดือนเมษายน ปี ค.ศ. 2007 และมีสตูดิโอในเมืองเซาเปาลู, รัฐเซาเปาลู ผู้บริหารงานโดย มาร์กูส ตูเลนตินู ดา ซิลวา
เจอรอนโทพลาสต์
เจอรอนโทพลาสต์  เป็นพลาสติดที่พัฒนามาจากคลอโรพลาสต์ในใบแก่ ทำหน้าที่ควบคุมการแยกสลายองค์ประกอบที่ใช้ในการสังเคราะห์ด้วยแสงระหว่างการเสื่อมสภาพตามอายุ (senescence) ให้ดำเนินไปได้ เพื่อนำผลิตภัณฑ์จากการแยกสลายไปใช้ประโยชน์ในส่วนที่พืชต้องการ โดยทั่วไปการพัฒนาของเจอรอนโทพลาสต์เป็นกระบวนการที่เกี่ยวข้องกับการกระจายตัวของตั้งกรานา การสูญเสียเยื่อหุ้มไทลาคอยด์และการสะสมตัวของพลาสโทโกลบูล (plastoglobule) ในปริมาณสูง คำว่า "Gerontoplast" มีการนำมาใช้ครั้งแรกในปี ค.ศ. 1977 เพื่อนำมาอธิบายกระบวนการชราภาพของใบไม้
การกลายสภาพคลอโรพลาสต์เป็นเจอรอนโทพลาสต์.
กระบวนการชราภาพของใบนำมาซึ่งการแยกชิ้นส่วนของออร์แกเนลล์ที่เกี่ยวข้องกับการสังเคราะห์ด้วยแสงโดยยังคงอยู่ภายใต้การควบคุมของเซลล์ คลอโรพลาสต์ที่รับผิดชอบในการแลกเปลี่ยนแก๊สที่ปากใบเป็นออร์แกเนลล์สุดท้ายที่จะถูกย่อยสลายระหว่างการชราภาพและทำให้พืชยังคงมีสีเขียว การก่อตัวของเจอรอนโทพลาสต์จากคลอโรพลาสต์ในระหว่างการชราภาพเกี่ยวข้องกับการปรับเปลี่ยนโครงสร้างอย่างใหญ่หลวงของไทลาคอยด์เมมเบรนด้วยการก่อตัวร่วมกันของพลาสโตโกลบูลินกับสารที่เป็นไลโพฟิลิก (lipophilic) อย่างไรก็ตามเยื่อหุ้มของคลอโรพลาสต์ยังคงสภาพสมบูรณ์ตลอดกระบวนการดังกล่าว
แฟรงเกนสแตรต
แฟรงเกนสแตรต  เป็นกีตาร์ไฟฟ้าที่สร้างโดยเอ็ดดี แวน แฮเลน ซึ่งชื่อเป็นการรวมคำจากแฟรงเกนสไตน์และเฟนเดอร์ สตราโตแคสเตอร์
ตัวจำลองของแฟรงเกนสแตรตตั้งอยู่ในพิพิธภัณฑ์ประวัติศาสตร์อเมริกันแห่งชาติ ส่วนหนึ่งของสถาบันสมิธโซเนียนในวอชิงตัน ดี.ซี.
แวน แฮเลน พยายามที่จะนำเสียงกีตาร์แบบกิบซันและกีตาร์ทรงสแตรตรวมกัน โดยการนำพิกอัปฮัมบักเกอร์พีเอเอฟ (PAF) ของกิบซันมาใส่ตรงส่วนตำแหน่งบริดจ์ ทาสีด้วยลายทางขาวดำจนกระทั่งมาถึงการรวมสีแดงพื้นหลังพร้อมด้วยลายทางขาวคำ ต่อมาติดคันโยกฟรอยโรส
ในเดือนเมษายน 2019 พิพิธภัณฑ์ศิลปะเมโทรโพลิทันได้จัดแสดงกีตาร์แฟรงเกนสแตรตเป็นส่วนหนึ่งของนิทรรศการ "Play It Loud: Instruments of Rock and Roll"
รายการค่าคงตัวทางคณิตศาสตร์
แอลฟาวัน-แอนติไคโมทริปซิน
แอลฟาวัน-แอนติไคโมทริปซิน (; สัญลักษณ์ α1AC, A1AC หรือ a1ACT) เป็นไกลโคโปรตีนประเภทแอลฟากลอบูลินในมหาวงศ์เซอร์ปิน ในมนุษย์ โปรตีนชนิดนี้จะถูกถอดรหัสได้โดยยีน "SERPINA3" ถูกจัดเป็นหนึ่งในโปรตีนระยะเฉียบพลันที่ตอบสนองต่อกระบวนการอักเสบในระยะต้น มีหน้าที่ในการต้านเอนไซม์โปรตีเอสที่อาจก่อให้เกิดความเสียหายต่อเนื้อเยื่อของร่างกาย หากเกิดการกลายพันธุ์ของยีนที่สร้างหรือเกิดความผิดปกติของ α1AC อาจนำไปสู่การเกิดโรคพาร์คินสัน โรคปอดอุดกั้นเรื้อรัง และโรคอัลไซเมอร์ได้
หน้าที่และความสำคัญทางคลินิก.
แอลฟาวัน-แอนติไคโมทริปซินถูกสร้างได้ในตับ จัดเป็นโปรตีนระยะเฉียบพลัน (acute phase protein) ที่ถูกกระตุ้นได้ด้วยกระบวนการอักเสบ โดยจะทำหน้าที่ยับยั้งการทำงานเอนไซม์ในกลุ่มโปรตีเอส อาทิ คาเทบซิน จีที่พบในนิวโตรฟิล และไคเมสที่อยู่ในแมสต์เซลล์ ด้วยการเข้าทำปฏิกิริยากับเอนไซม์เหล่านั้นจนทำให้มีรูปร่างหรือโครงรูปที่เปลี่ยนไปจากเดิม ซึ่งกระบวนการนี้จะช่วยปกป้องเนื้อเยื่อต่างๆ จากความเสียหายได้ ตัวอย่างเช่น ช่วยป้องกันไม่ให้เนื้อเยื่อของทางเดินหายใจส่วนล่างจากเอนไซม์ย่อยสลายโปรตีนในร่างกาย
ภาวะพร่องแอลฟาวัน-แอนติไคโมทริปซินมักมีความสัมพันธ์กับโรคตับ โดยตรวจพบการกลายพันธุ์ของยีน SERPINA3 ในผู้ป่วยโรคพาร์คินสัน และผู้ป่วยโรคปอดอุดกั้นเรื้อรัง นอกจากนี้ แอลฟาวัน-แอนติไคโมทริปซินยังมีส่วนเกี่ยวข้องกับพยาธิกำเนิดของโรคอัลไซเมอร์ด้วยการกระตุ้นการสร้างเส้นใยแอมีลอยด์ ซึ่งเป็นหนึ่งในสาเหตุการเกิดการเสื่อมของระบบประสาทในผู้ป่วยโรคดังกล่าว
การทดลองในหลอดทดลองพบว่า แอลฟาวัน-แอนติไคโมทริปซินสามารถเกิดอันตรกิริยากับ DNAJC1 ซึ่งเป็นโปรตีนจากเซลล์มะเร็งของหนู โดย DNAJC1 จะทำให้คุณสมบัติในการยับยั้งไคโมทริปซินของ α1AC หายไป
ฤๅษีวสิษฐ์
ฤษีวิศวามิตร
Alpha 1-antichymotrypsin
แอลฟาวัน—แอนติไคโมทริปซิน
Vibrio cholerae เป็นแบคทีเรียแกรมลบที่มีรูปร่างเป็นตัวคอมมา (comma-shaped) แหล่งอาศัยตามธรรมชาติของแบคทีเรียนั้นอยู่ตามแหล่งน้ำกร่อย และน้ำเค็ม ที่ซึ่งแบคทีเรียสามารถเกาะตัวอยู่กับเปลือกที่มีไคตินของปู, กุ้ง หรือสัตว์น้ำมีเปลือก (shellfish) อื่น ๆ บางสายพันธุ์ของ "V. cholerae" ก่อให้เกิดโรคอหิวาตกโรคซึ่งผู้ป่วยสามารถได้รับมันผ่านทางการบริโภคสปีชีส์สัตว์น้ำเค็มที่ดิบหรือปรุงไม่สุก "V. cholerae" จัดเป็นแบคทีเรียชนิดฟัคคัลทีฟแอแนโรบ และมีแฟลกเจลลัมเดี่ยวอยู่ที่ขั้วหนึ่งของเซลล์ เช่นเดียวกับพิไล (pili) "V. cholerae" สามารถเกิดได้ทั้งการเมทาบอลิซึมแบบใช้ออกซิเจนและแบบการหมัก เมื่อ "V. cholerae" ถูกทานเข้าร่างกาย อาจก่ออาการท้องร่วงและอาเจียนในฮอสต์ (host) ภายในไม่กี่ชั่วโมงหรือสองสามวันนับจากการบริโภค "V. cholerae" ได้ถูกแยก (isolated) และระบุเป็นต้นเหตุของโรคอหิวาห์ เป็นครั้งแรกในปี 1854 โดยนักสรีรวิทยาชาวอิตาลี ฟิลิปโป ปาชินี และโดยJoaquim Balcells i Pascual ชาวคาตาลัน ในปีเดียวกัน แต่การค้นพบนี้ไม่ได้เป็นที่รับรู้ทั่วไป จนกระทั่งรอเบิร์ท ค็อค ผู้ศึกษาเกี่ยวกับมันด้วยตัวคนเดียวใน 30 ปีถัดมา ได้เผยแพร่ความรู้นี้สู่สาธารณะเพื่อต่อสู้กับโรค
สังคมนิยมตลาด
สังคมนิยมตลาด  คือระบบเศรษฐกิจรูปแบบหนึ่ง ที่ปัจจัยการผลิตถือเป็นกรรมสิทธิ์ของสาธารณะ สังคม หรือในรูปแบบสหกรณ์ ภายใต้กรอบเศรษฐกิจที่มีการใช้กลไกตลาด สังคมนิยมตลาดแตกต่างจากสังคมนิยมไร้ตลาด ในเชิงการใช้ประโยชน์จากกลไกตลาดเพื่อจัดสรรสินค้าทุนและปัจจัยการผลิตต่าง ๆ กำไรจากผลประกอบการที่ได้จากกิจการที่ถือกรรมสิทธิ์โดยสังคม (เช่น รายได้สุทธิที่มิได้ถูกนำมาลงทุนซ้ำเพื่อขยายกิจการนั้น) อาจนำมาใช้เพื่อจ่ายผลตอบแทนให้แก่ลูกจ้างโดยตรง หรือสมทบกลับเข้าสังคมในรูปแบบแหล่งเงินทุนสาธารณะ หรือจัดสรรกลับสู่ประชากรในรูปของเงินปันผลเพื่อสังคม ทั้งนี้ขึ้นอยู่กับลักษณะเฉพาะตัวของสังคมนิยมตลาดนั้น ๆ
สังคมนิยมตลาดแตกต่างจากแนวคิดเศรษฐกิจผสม ตรงที่โมเดลของสังคมนิยมตลาดนั้นเป็นระบบที่สมบูรณ์และกำกับดูแลได้ด้วยตนเอง นอกจากนั้นสังคมนิยมตลาดยังมีความแตกต่างจากนโยบายประชาธิปไตยสังคมนิยมที่อยู่ภายใต้เศรษฐกิจตลาดแบบทุนนิยม โดยในขณะที่ประชาธิปไตยสังคมนิยมมีเป้าหมายที่จะบรรลุความมีเสถียรภาพและความเท่าเทียมทางเศรษฐกิจ ด้วยการใช้นโยบายเช่นมาตรการภาษี เงินอุดหนุน หรือโครงการสังคมสงเคราะห์ต่าง ๆ นั้น สังคมนิยมตลาดเล็งที่จะบรรลุผลลัพธ์ที่คล้ายกันด้วยการเปลี่ยนรูปแบบกรรมสิทธิ์และรูปแบบการบริหารในวิสาหกิจ
แม้ว่าจะมีข้อเสนอในรูปแบบเศรษฐกิจที่เกี่ยวข้องกับกรรมสิทธิ์โดยสังคมอันมีตลาดสำหรับซื้อขายปัจจัยทุนมาตั้งแต่ช่วงต้นของศตวรรษที่ 19 คำว่าสังคมนิยมตลาดเพิ่งจะปรากฏขึ้นในช่วงทศวรรษ 1920 ระหว่างที่มีการอภิปรายเรื่องการคำนวณเชิงสังคมนิยม ระหว่างนักเศรษฐศาสตร์สังคมนิยมด้วยกันเอง ซึ่งเชื่อว่าเศรษฐกิจแบบสังคมนิยมนั้นไม่สามารถทำงานในฐานของการคำนวณด้วยหน่วยธรรมชาติ ตลอดจนไม่สามารถทำงานด้วยการแก้โจทย์เชิงระบบพหุสมการสำหรับการประสานงานกันทางเศรษฐกิจ และนั่นหมายความว่าตลาดทุนย่อมมีความจำเป็นในเศรษฐกิจแบบสังคมนิยม
สังคมนิยมตลาดในยุคต้นมีรากฐานมาจากงานเขียนของอดัม สมิธ และทฤษฎีเศรษฐศาสตร์คลาสสิคอื่น ๆ อันประกอบด้วยข้อเสนอเรื่องวิสาหกิจแบบสหกรณ์ที่ดำเนินงานภายใต้เศรษฐกิจตลาดเสรี ข้อเสนอเหล่านี้มีเป้าหมายที่จะกำจัดการขูดรีด โดยอำนวยให้ปัจเจกบุคคลได้รับผลตอบแทนจากแรงงานของตนอย่างเต็มเม็ดเต็มหน่วย ในขณะที่รื้อทิ้งผลกระทบจากการบิดเบือนตลาด ที่เกิดจากการกระจุกตัวของกรรมสิทธิ์และทรัพย์สินที่อยู่ในมือของเจ้าของเอกชนผู้เป็นชนกลุ่มน้อยในสังคม ผู้อุทิศตนต่อหลักการสังคมนิยมตลาดในยุคต้นได้แก่นักเศรษฐศาสตร์สังคมนิยมสายริคาร์เดียน และนักคิดสำนักประโยชน์ร่วมนิยม ในช่วงต้นของศตวรรษที่ 20 ออสการ์ อาร์. แลงจ์ และแอบบา พี. เลิร์นเนอร์ ได้ร่างเค้าโครงโมเดลสังคมนิยมแบบนีโอคลาสสิค ซึ่งกล่าวถึงบทบาทของคณะกรรมการวางแผนส่วนกลางในการกำหนดราคาให้เท่ากับต้นทุนส่วนเพิ่ม เพื่อให้บรรลุประสิทธิภาพพาเรโตในท้ายที่สุด แม้ว่าโมเดลในช่วงต้นเหล่านี้ไม่ได้มีการพึ่งพาตลาดแบบเดิม ๆ แต่ก็ยังนับว่าเป็นสังคมนิยมตลาดเนื่องจากมีการใช้ประโยชน์จากกลไกราคาและด้วยการคำนวณที่เป็นตัวเงิน โมเดลในยุคหลังส่วนใหญ่เป็นข้อเสนอจากนักเศรษฐศาสตร์สำนักนีโอคลาสสิคชาวอเมริกัน ที่กล่าวว่ากรรมสิทธิ์ในปัจจัยการผลิตโดยสาธารณะนั้น สามารถบรรลุได้โดยการเข้าไปถือกรรมสิทธิ์ในสินทรัพย์และเข้าไปมีอำนาจควบคุมการลงทุน
เศรษฐศาสตร์คลาสสิค.
หัวใจสำคัญของสังคมนิยมตลาด คือการปฏิเสธหลักการพื้นฐานของการดึงเอามูลค่าส่วนเกินซึ่งมาจากวิถีการผลิตที่ขูดรีด ของแนวคิดเศรษฐศาสตร์อื่น ๆ ทฤษฎีสังคมนิยมที่สนับสนุนกลไกตลาดนั้น ย้อนไปได้ถึงยุคของนักเศรษฐศาสตร์สำนักริคาร์เดียนและสำนักอนาธิปไตย ซึ่งอุทิศตนกับแนวคิดที่ว่าตลาดเสรีนั้นเข้ากันได้กับการที่สาธารณะสามารถมีกรรมสิทธิ์ในปัจจัยการผลิต หรือให้มีกรรมสิทธิ์ร่วมกันในปัจจัยการผลิต
ผู้นำเสนอแนวคิดเรื่องสังคมนิยมตลาดในยุคต้น ได้แก่จอห์น สจ๊วต มิลล์ ผู้เป็นทั้งนักเศรษฐศาสตร์สังคมนิยมสายริคาร์เดียน และนักปรัชญาเสรีนิยมคลาสสิค กับปิแอร์-โจเซฟ พรูดอน นักปรัชญาสายอนาธิปไตย โมเดลของทั้งสองท่านนี้ให้แนวคิดที่เป็นมรดกตกทอดด้านการปรับปรุงกลไกตลาดและระบบการกำหนดราคาเสรีให้สมบูรณ์แบบ โดยกำจัดความบิดเบือนของสิ่งเหล่านี้ที่มีสาเหตุมาจากการขูดรีด การมีทรัพย์สินของเอกชน และความรู้สึกแปลกแยกของแรงงาน
สังคมนิยมตลาดรูปแบบนี้ได้รับการขนานนามว่า สังคมนิยมตลาดเสรี เนื่องจากไม่ได้มีกลไกการวางแผนใด ๆ เข้ามาเกี่ยวข้อง
จอห์น สจ๊วต มิลล์.
ปรัชญาเศรษฐศาสตร์ของมิลล์ในช่วงต้นนั้น คือแนวคิดตลาดเสรีซึ่งมิลล์ขยับให้โน้มเอียงไปทางสังคมนิยม และมีการเพิ่มบทในหนังสือ "หลักการเศรษฐศาสตร์การเมือง" ของตนหลายบทเพื่อปกป้องสังคมนิยมทั้งทางทัศนะและแรงจูงใจ หนังสือฉบับที่พิมพ์ครั้งต่อมามิลล์มีข้อเสนอว่าควรยกเลิกระบบค่าแรงแบบเหมาเพื่อหลีกทางให้กับระบบค่าแรงเชิงปฏิบัติการ อย่างไรก็ดีทัศนะบางประการของมิลล์ที่เกี่ยวกับภาษีอากรแนวราบยังคงมีอยู่ แม้กระนั้นหนังสือ "หลักการเศรษฐศาสตร์การเมือง" ฉบับพิมพ์ครั้งที่สามก็มีการปรับแก้เนื้อหาเพิ่มเติม เพื่อให้สะท้อนความกังวลด้านข้อจำกัดของรายได้ค้างรับ ซึ่งมิลล์สนับสนุน เมื่อเปรียบเทียบกับรายได้ที่ได้รับแล้ว ซึ่งมิลล์ไม่สนับสนุนเท่าใดนัก
หนังสือ "นานาหลักการ" ของมิลล์ตีพิมพ์เป็นครั้งแรกในปี 1848 และกลายเป็นหนังสือเศรษฐศาสตร์ที่ได้รับเสียงตอบรับอย่างกว้างขวางที่สุดในยุคนั้น มีวุฒิฐานะเสมอกับหนังสือ "ความมั่งคั่งของประชาชาติ" ของอดัม สมิธ นอกจากนี้ "นานาหลักการ" ของมิลล์ยังได้ครอบครองพื้นที่ส่วนใหญ่ในฐานะตำราสอนเศรษฐศาสตร์อีกด้วย ในมหาวิทยาลัยออกซฟอร์ดนั้น "นานาหลักการ" เป็นที่รับรองให้เป็นตำราเรียนมาตรฐานจนถึงปี 1919 จนกระทั่งมีการเปลี่ยนตำราหลักไปเป็นหนังสือ "หลักการเศรษฐศาสตร์" ของอัลเฟรด มาร์แชล
ส่วนหนังสือ "หลักการเศรษฐศาสตร์การเมือง" ฉบับพิมพ์ครั้งหลัง ๆ ของมิลล์นั้น มีข้อวิภาษสำคัญว่า “กล่าวถึงทฤษฎีทางเศรษฐศาสตร์ต่าง ๆ นั้น ไม่มีหลักการในทฤษฎีใดที่สามารถขัดขวางระเบียบทางเศรษฐกิจที่มีพื้นฐานของนโยบายแบบสังคมนิยมได้”
นอกจากนี้มิลล์ยังส่งเสริมแนวคิดที่จะให้วิสาหกิจแบบสหกรณ์แรงงานมาทดแทนธุรกิจแบบนายทุนอีกด้วย โดยระบุว่า:"อย่างไรก็ดี ถ้ามนุษยชาติมีจะการพัฒนาตนเองอย่างต่อเนื่องแล้ว รูปแบบแห่งความร่วมมือกันจะต้องมุ่งหมายไปที่จุดจบของอิทธิพลที่ครอบงำ และมิใช่รูปแบบที่นายทุนดำรงอยู่ในฐานะหัวหน้าในขณะที่คนงานไม่มีสิทธิมีเสียงในการบริหาร แต่ควรจะเป็นรูปแบบการร่วมมือกันที่แรงงานเท่านั้นควรจะเป็นผู้ถือกรรมสิทธิ์ในปัจจัยทุนร่วมกันอย่างเท่าเทียม ซึ่งเขาเหล่านั้นจะสานต่อการดำเนินกิจการ รวมถึงทำงานภายใต้ผู้จัดการที่ได้รับการเลือกตั้งและสามารถถอดถอนได้ด้วยพวกเขาเอง"
ประโยชน์ร่วมนิยม.
ปิแอร์-โจเซฟ พรูดอน ได้พัฒนาระบบทฤษฎีที่เรียกว่าประโยชน์ร่วมนิยม ซึ่งโจมตีความชอบธรรมของสิทธิในทรัพย์สิน เงินอุดหนุน บรรษัทยักษ์ใหญ่ ระบบธนาคาร หรือรายได้จากการเช่าที่ดำรงอยู่ในปัจจุบัน ทัศนะของพรูดอนกล่าวถึงกลไกตลาดแบบกระจายศูนย์ ที่ซึ่งผู้คนสามารถเข้าถึงตลาดได้ด้วยอำนาจที่เท่าเทียม และปราศจากความเป็นทาสจากอัตราค่าจ้าง หลายฝ่ายเชื่อว่าระบบสหกรณ์ สหภาพเครดิต และกรรมสิทธิ์โดยคนงานในรูปแบบอื่น ๆ สามารถทำได้จริงโดยมิต้องตกอยู่ใต้อำนาจรัฐ สังคมนิยมตลาดยังเคยมีอรรถาธิบายถึงภารกิจของนักอนาธิปไตยเชิงปัจเจกบางราย ซึ่งโต้แย้งกับความเชื่อที่ว่าตลาดเสรีนั้นจะจุนเจือบรรดาคนงาน และจะบั่นทอนกำลังของนายทุน
อนาธิปไตยเชิงปัจเจกในสหรัฐอเมริกา.
นักอนาธิปไตยและนักประวัติศาสตร์ชาวอเมริกัน ยูนิส มิเนตต์ ชูสเตอร์ กล่าวว่า “มีหลักฐานเชิงประจักษ์ว่าอนาธิไตยสายพรูโดเนียนได้ลงหลักปักฐานในสหรัฐอเมริกาตั้งแต่ 1848 เป็นอย่างช้า ในขณะที่นักอนาธิปไตยเชิงปัจเจกโจเซฟ วอร์เรน และสตีเฟน เพิร์ล แอนดรูส์ มีทัศนะว่ากลุ่มเหล่านั้นมิได้ตระหนักถึงอัตลักษณ์ดังกล่าว แต่กระนั้นวิลเลี่ยม บี. กรีนน์เสนอว่ามันคือชุมชนประโยชน์ร่วมนิยมสายพรูโดเนียน ที่มีความบริสุทธิ์ที่สุด และอยู่ร่วมกันด้วยรูปแบบที่เป็นระบบ เป็นที่ยอมรับร่วมกันอย่างกว้างขวางว่าโจไซอาห์ วอร์เรน คือนักอนาธิปไตยชาวอเมริกันคนแรก และวารสารรายสัปดาห์ความยาว 4 หน้า "นักปฏิวัติผู้รักสันติ" ที่เขาเขียนในปี 1833 นั้น ถือเป็นสื่อสิ่งพิมพ์เชิงอนาธิปไตยฉบับแรกที่ได้รับการตีพิมพ์ กิจการโรงพิมพ์ที่วอเรนก่อตั้งขึ้นนั้นประดิษฐ์แท่นพิมพ์ ตัวพิมพ์ และจานพิมพ์ ด้วยตนเอง